गौरतलब है कि शुक्रवार को एक नवनियुक्त महिला पुलिसकर्मी की डेंगू के कारण हुयी मौत के बाद पटना पुलिस लाईन के उसके सहकर्मियों ने सरकारी सम्पत्ति को क्षति पहुंचाने के साथ ही पुलिस पदाधिकारियों के साथ मारपीट की और अभद्र व्यवहार किया था। इस घटना को पुलिस ने गंभीरता से लिया और नवनियुक्त 167 पुलिसकर्मी समेत कुल 175 पुलिसकर्मियों को सेवा से बर्खास्त कर दिया था। बर्खास्त पुलिसकर्मियों में 79 महिला और 88 पुरुष हैं।